ไม่ได้มือถือใหม่ ม.5แขวนคอตาย
คาดน้อยใจแม่ไม่ยอมถอยให้,นักเรียนสาวชั้น ม.5 ก่อเหตุสลดใช้เชือกไนลอนผูกคอตายคาห้องนอน มารดากลับจากธุระมาถึงบ้านพบร่างลูกสาวใช้เชือกผูกคอห้อยโตงเตงติดกับขื่อในห้องนอนถึงกับช็อกรีบนำมีดมาตัดเชือกนำร่างลงมาก่อนนำส่ง รพ. พบว่าขาดใจตายไปก่อนแล้ว คาดสาเหตุผู้ตายน้อยใจผู้เป็นแม่ไม่ยอมซื้อโทรศัพท์มือถือเครื่องใหม่ให้ตามที่ลูกสาวร้องขอ เลยคิดสั้นผูกคอตายประชด,เหตุนักเรียนสาวน้อยใจแม่ไม่ยอมซื้อโทรศัพท์เครื่องใหม่ให้เลยผูกคอตายประชดรายนี้ เปิดเผยเมื่อเวลา 17.30 น.วันที่ 21 ต.ค. ร.ต.อ.มังกร แสนมา พงส.สภ.เชียงแสน จ.เชียงราย รับแจ้งจาก รพ.เชียงแสน ว่า มีนักเรียนสาวผูกคอตาย ญาตินำศพมาส่งที่โรงพยาบาล จึงรายงานให้ พ.ต.อ.สุคนธ์ ศรีอรุณ รักษาการ ผกก.สภ.เชียงแสน พ.ต.อ.ศุภนัยว์ ศรีครุฑรานันท์ พงส.ผทค.สภ.เชียงแสน ไปสอบสวนชันสูตรศพร่วมกับแพทย์หญิงวิชยาภรณ์ นันทิยา แพทย์เวร รพ.เชียงแสน ทราบว่าผู้ตายชื่อ น.ส.กิ๊ฟ (นามสมมติ) อายุ 16 ปี สภาพศพบริเวณลำคอมีรอยเชือกรัด ลิ้นจุกปาก ไม่พบร่องรอยการถูกทำร้าย,หลังชันสูตรศพ เจ้าหน้าที่ตำรวจเดินทางไปตรวจที่เกิดเหตุเป็นบ้านเช่าที่หมู่ 5 บ้านสบคำ ต.เวียง อ.เชียงแสน ภายในห้องนอนพบเชือกไนลอนสีขาวผูกติดกับขื่อและเชือกมีรอยถูกตัด ภายในห้องไม่พบร่องรอยการต่อสู้ สอบสวนมารดาของผู้ตายอยู่ในอาการเศร้าโศกเสียใจอย่างหนักให้การทั้งน้ำตาว่า น.ส.กิ๊ฟผู้ตายเป็นลูกสาวคนที่ 2 เรียนอยู่ชั้น ม.5 โรงเรียนแห่งหนึ่งใน อ.เชียงแสน ก่อนเกิดเหตุช่วงประมาณเที่ยงได้กินข้าวมื้อกลางวันกับลูกสาว ไม่พบสิ่งผิดปกติหรือลางบอกเหตุใดๆว่าลูกสาวจะฆ่าตัวตาย จากนั้นได้ออกจากบ้านไปช่วยงานพัฒนาในหมู่บ้าน ปล่อยให้ น.ส.กิ๊ฟเล่นคอมพิวเตอร์อยู่ที่บ้านเพียงลำพัง,ต่อมามีเพื่อนของลูกสาวมาหาที่บ้าน ตะโกนเรียกไม่มีเสียงตอบ กระทั่งตนกลับมาพบว่าภายในบ้านเงียบผิดสังเกต และไม่พบตัวลูกสาว พอเข้าไปดูในห้องนอนถึงกับตกใจแทบเข่าอ่อน พบร่างลูกสาวถูกผูกคอแขวนห้อยโตงเตงติดกับขื่อในห้องนอน หลังตั้งสติได้รีบนำมีดมาตัดเชือกนำร่างลูกสาวลงมาและรีบพาส่งโรงพยาบาลทันที แต่แพทย์แจ้งว่าเสียชีวิตไปก่อนแล้ว,ส่วนสาเหตุที่ น.ส.กิ๊ฟ ลูกสาวคิดสั้นผูกคอตายน่าจะมาจากเรื่องลูกสาวต้องการจะเปลี่ยนโทรศัพท์มือถือใหม่ ก่อนหน้าได้รบเร้าให้มารดาซื้อให้แต่ยังไม่ได้ซื้อเพราะเห็นว่าโทรศัพท์เครื่องเก่ายังใช้งานได้ อาจทำให้ลูกสาวเกิดน้อยใจใช้เชือกผูกคอตายดังกล่าว ญาติไม่ติดใจสาเหตุการตาย ตำรวจจึงมอบศพให้นำไปจัดการตามประเพณีต่อไป
นักเรียนสาวชั้น ม.5 ก่อเหตุสลดใช้เชือกไนลอนผูกคอตายคาห้องนอน มารดากลับจากธุระมาถึงบ้านพบร่างลูกสาวใช้เชือกผูกคอห้อยโตงเตงติดกับขื่อในห้องนอนถึงกับช็อกรีบนำมีดมาตัดเชือกนำร่างลงมาก่อนนำส่ง รพ. 
ข่าวหน้า1,นักเรียน,ม.5,ผูกคอตาย,ห้องนอน,มารดา,น้อยใจ,ซื้อโทรศัพท์มือถือเครื่องใหม่ใ,ชือกไนลอนสีขาว,เชียงแสน,ข่าว,ไทยรัฐฉบับพิมพ์